দিল্লীৰ ইণ্ডিয়া গেটৰ সন্মুখত স্থাপন কৰা হ'ব ভাৰতৰ স্বাধীনতা যুঁজৰ আইকন সুভাষ চন্দ্ৰ বসুৰ এটা প্ৰতিমূৰ্তি। আজি প্ৰধানমন্ত্ৰী নৰেন্দ্ৰ মোদীয়ে টুইটযোগে এই ঘোষণা কৰে।
প্ৰধানমন্ত্ৰী মোডীয়ে এখন ছবি শ্বেয়াৰ কৰি কয় যে প্ৰতিমূৰ্তিটো সাজু নোহোৱালৈকে সেই স্থানত সুভাষ চন্দ্ৰ বসুৰ এটা হলোগ্ৰাম স্থাপন কৰা হ'ব।
এসময়ত ইংলেণ্ডৰ ৰজা পঞ্চম জৰ্জৰ প্ৰতিমূৰ্তি থকা স্থানত প্ৰতিষ্ঠিত হ'ব ২৮ ফুট উচ্চতাৰ নেতাজীৰ মূৰ্তিটো। উল্লেখ্য যে ১৯৬৮ চনত পঞ্চম জৰ্জৰ মূৰ্তিটো স্থানান্তৰ কৰা হৈছিল।
"যি সময়ত সমগ্ৰ দেশে নেতাজী সুভাষ চন্দ্ৰ বসুৰ ১২৫ তম জন্ম জয়ন্তী উদযাপন কৰি আছে, সেই সময়ত মই আনন্দিত যে গ্ৰেনাইটেৰে নিৰ্মিত তেওঁৰ বিশাল মূৰ্তি ইণ্ডিয়া গেটত স্থাপন কৰা হ'ব। এয়া তেওঁৰ প্ৰতি ভাৰতৰ কৃতজ্ঞতাৰ প্ৰতীক হ'ব" প্ৰধানমন্ত্ৰী মোদীয়ে টুইটযোগে কয়।
"নেতাজী বসুৰ বিশাল মূৰ্তি সম্পূৰ্ণ নোহোৱালৈকে, তেওঁৰ এটা হলোগ্ৰাম মূৰ্তি সেই ঠাইত থাকিব। নেতাজীৰ জন্ম জয়ন্তীৰ ২৩ জানুৱাৰীত মই হলোগ্ৰামৰ মূৰ্তিটো উন্মোচন কৰিম।" তেওঁ লগতে কয়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
